Diari Oficial de la Generalitat Valenciana


Sumari del DOGV 3850, del 04-10-2000 (2000/7908)

RESOLUCIÓ de 7 de setembre de 2000, de la Conselleria d'Indústria i Comerç, per la qual es declara aigua mineral natural la procedent de la captació núm. 0-5170, sondatge S-3, terme municipal d'Azuébar, província de Castelló.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3850

Data del DOGV
:   04-10-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/7908


Data del document
:   07-09-2000

Organisme emissor
:   Conselleria d'Indústria i Comerç

Tipus de document
:   Resolució

Descriptors 

:   * Azuébar
    * empresa privada
    * aigua mineral

RESOLUCIÓ de 7 de setembre de 2000, de la Conselleria d'Indústria i Comerç, per la qual es declara aigua mineral natural la procedent de la captació núm. 0-5170, sondatge S-3, terme municipal d'Azuébar, província de Castelló. [2000/7908]
  
Vist l'expedient de declaració d'aigua mineral natural a la procedent de la captació núm. 0-5170, sondatge S-3, terme municipal d'Azuébar, província de Castelló, instat davant el Servei Territorial d'Indústria i Energia de Castelló per l'Ajuntament d'Azuébar el dia 25 de març de 1999.
  
Vistos la Llei 22/1973, de Mines; el Reial Decret 2.857/1978, pel qual s'aprova el Reglament General per al Règim de la Mineria; el Reial Decret 1.047/1984, sobre valoració definitiva i ampliació de funcions i mitjans adscrits als serveis traspassats a la Comunitat Valenciana en matèria d'indústria, energia i mines; la Llei 29/1985, d'Aigües; el Reial Decret 849/1986, pel qual s'aprova el Reglament Públic Hidràulic, títol preliminar i altres; el Reial Decret 1.164/1991, de 22 de juliol, sobre Reglamentació tecnicosanitària per a l'elaboració, la circulació i el comerç de les aigües de beguda envasades.
  
Antecedents de fet
  
Primer
  
L'Ajuntament d'Azuébar mitjançant escrit adreçat al Servei Territorial d'Indústria i Energia de Castelló de data 25 de març de 1995 va sol·licitar que es declarara aigua de brollador la procedent del sondatge S-3, captació núm. 0-5170.
  
Segon
  
L'Ajuntament d'Azuébar, mitjançant escrit adreçat al Servei Territorial d'Indústria i Energia de Castelló de data 25 de març de 1999 va sol·licitar el canvi de tramitació de l'expedient, interessant-li d'acord amb l'article 24.1 de la Llei de Mines i l'article 39.1 del Reglament General per al Règim de la Mineria que la Conselleria d'Indústria i Comerç declarara aigua mineral natural la procedent del sondatge S-3, captació núm. 0-5170, al terme municipal d'Azuébar, de la província de Castelló.
  
Tercer
  
El Servei Territorial d'Indústria i Energia de Castelló va autoritzar l'obra subterrània núm. 0-5170 per a captació d'aquelles aigües situada al barranc de la Falaguera, partida del Sas, i coordenades UTM, X= 723.340, Y= 4.416.530, terme municipal d'Azuébar, de la província de Castelló.
  
Quart
  
Tot complint l'article 39.2 del Reglament General per al Règim de la Mineria, el Servei Territorial d'Indústria i Energia de Castelló va realitzar, en data 27 de desembre de 1999, la corresponent presa de mostres d'aigua en presència de la part interessada, segons es desprén de la corresponent acta, i s'envià una de les mostres preses a l'Institut Tecnològic Geominer d'Espanya per a la realització de l'anàlisi reglamentària l'informe del qual, de data 3 de febrer de 2000, amb entrada el dia 10 de febrer de 2000, complementat mitjançant informe de data 26 de maig de 2000, amb entrada el dia 2 de juny de 2000, és favorable quant a la qualificació com a aigua mineral natural.
  
Cinqué
  
De conformitat amb el que s'ha disposat en l'article 39.2 del Reglament General per al Règim de la Mineria, el Servei Territorial d'Indústria i Energia de Castelló va procedir a la informació pública de la iniciació de l'expedient mitjançant anuncis que es publicaren en el BOP núm. 119, de 30 de setembre de 1999, i en el BOE núm. 251 de 20 d'octubre de 1999. No havent-se rebut cap altre escrit d'oposició en el termini de 15 dies que estableix l'article 84.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'esmentat Servei Territorial va trametre l'expedient, juntament amb el seu informe, enviat el dia 10 de abril de 2000, a la Direcció General d'Indústria i Energia perquè continuara la seua tramitació, d'acord amb el que s'ha previst en l'article 39.2 del Reglament General per al Règim de la Mineria.
  
Sisé
  
Tot complint els articles 20.1.2 i 19.1.3 del Reial Decret 1.164/1991, sobre Reglamentació tecnicosanitària per a l'elaboració, la circulació i el comerç de begudes envasades, i l'article 39.3 de la Llei 22/1973, de Mines, es va trametre l'expedient a la Conselleria de Sanitat, Direcció General de Salut Pública, en data de registre d'eixida 5 de maig de 2000, i se sol·licita el corresponent informe vinculant sobre la naturalesa de les aigües objecte de l'expedient. Amb data 18 de maig de 2000, registrat amb entrada el 24 de maig de 2000, la Direcció General de Salut Pública emet informe vinculant favorable en el qual conclou que l'esmentada aigua reuneix les condicions per a poder ser declarada mineral natural.
  
Fonament de dret
  
Primer
  
La Conselleria d'Indústria i Comerç és competent per a resoldre la sol·licitud de declaració d'aigua mineral natural de les dites aigües, formulada per l'Ajuntament d'Azuébar, en virtut del que s'ha disposat tant en els articles 24.2 de la Llei 22/1973, de 21 de juliol, de Mines, i 39.2 del seu reglament, aprovat mitjançant Reial Decret 2.857/1978, com del que s'ha establit en el Reial Decret 1.047/1984, d'11 d'abril, de transferències a la Comunitat Valenciana en matèria d'indústria, energia i mines, en el seu annex I, apartat B.III.a), i en el Decret 88/1999, del Govern Valencià, pel qual s'aprova el Reglament Orgànic i Funcional de la Conselleria d'Indústria i Comerç (DOGV núm. 3.551, de 2 d'agost de 1999).
  
Vistos els antecedents de fet quart i sisé i els preceptes legals esmentats i la resta de disposicions d'especial i general aplicació, aquesta Conselleria d'Indústria i Comerç, a petició de l'Ajuntament d'Azuébar (Castelló), resol:
  
Declarar aigua mineral natural la procedent de la captació núm. 0-5170, sondatge S-3, al terme municipal d'Azuébar, província de Castelló.
  
La present resolució no pot estendre's de facto per a aigües procedents de qualsevol altre brollador, pou, sondatge, font, etc. existent o que s'haja de realitzar, si prèviament i després de la corresponent tramitació reglamentària aquesta Conselleria no acorda la qualificació com a mineral natural de les aigües així obtingudes.
  
Prèviament a l'aprofitament de l'aigua declarada mineral natural en la present resolució, caldrà sol·licitar al Servei Territorial d'Indústria i Energia de la província de Castelló la corresponent autorització d'aprofitament, de conformitat amb el que s'ha establit en l'article 26 de la Llei 22/1973, de 21 de juliol, de Mines, i en l'article 41 del vigent Reglament General per al Règim de la Mineria, en relació amb l'article 24.1 de l'esmentada llei i 39.1 del seu reglament.
  
La present resolució és definitiva en via administrativa i contra ella podrà interposar-se recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació, d'acord amb el que s'ha establit en l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjudici de la interposició de qualsevol altre recurs que es considere procedent.